1991 में जब उत्तर प्रदेश में बीजेपी की सरकार बनी तब राजनाथ सिंह को शिक्षामंत्री बनाया गया. वह तीन बार विधायक भी रह चुके हैं. राजनाथ सिंह 1994 से 1999 के दौरान राज्यसभा सांसद के रूप में चुने गये थे. 1999 से 2000 में वह केंद्रीय मंत्री भी रहे. मगर एक बार फिर से उनकी राज्य की सत्ता में वापसी हुई और 2000 से 2002 तक वह उत्तर प्रदेश के मुख्यमंत्री भी रहे. फिर 2003 से 2008 तक दूसरे टर्म के लिए राज्य सभा सदस्य के रूप में दोबारा चुने गये. इसके बाद राजनाथ सिंह 15वीं लोकसभा चुनाव (2009) में बाजी मारते हैं और जीत दर्ज करते हैं.